Ема Ајхер

Ема Матилда Ајхер () е германско-шведска тркачка во алпско скијање. На Светскиот куп во алпско скијање, Ајхер се натпреварувала во сите дисциплини, во тимот на Германија.

Достигнувањата на Ајхер се сребрен олимписки медал и бронзен медал на Светското првенство, и двата освоени се во тимски дисциплини. Нејзиниот прв подиум на Светското првенство бил во спуст во февруари 2025. Еден ден подоцна, таа ја освоила својата прва трка, исто така спуст.

Ајхер освоила два сребрени медали на Зимските олимписки игри 2026  - еден во индивидуален спуст, а вториот пат освои сребрен медал заедно со соиграчката Кира Вајдле-Винкелман во алпска комбинација, со Ајхер во скијачки слалом.

 Кариера 
Таа е ќерка на Швеѓанка и Германец. Ајхер пораснала во Сундсвал, Шведска, каде што почнала да скија и се приклучила на локалниот скијачки клуб. Подоцна, се преселила со своите родители во Енгелберг, Швајцарија, а потоа се вратила во Сундсвал. Таа има и шведско и германско државјанство.

Во март 2019 година, Ајхер како претставник на Шведска го освоила слаломот до 16 години на Детскиот куп на ФИС. Подоцна истата година, таа учествувала во своите први трки на Меѓународната скијачка федерација. Во 2020 година, таа се приклучила на Германската скијачка асоцијација, поради „подобри можности за тренинг на Алпите“. Дебитирајќи на Европскиот куп во декември 2020 година, таа го освоила својот прв подиум во слалом во јануари 2021 година. 

Три недели подоцна, Ајхер ја претставувала Германија на Светското првенство, каде што освоила бронзен медал во екипна конкуренција. на нејзиниот осумнаесетти роденден во ноември, таа го имала своето деби на Светскиот куп во паралелен велеслалом во Лех / Цирс, Австрија.

Во спустот на Светскиот куп во јануари 2025 година, беше без пласман во првите 30, а заврши шеста и во спустот и во супер-веле на Светското првенство на почетокот на февруари. Три недели подоцна, на две трки во спуст во Квитфјел, Норвешка, таа го освои својот прв подиум во Светскиот куп, а потоа и победа следниот ден.  

На 8 февруари 2026 година, Ајхер освоила сребрен медал во дисциплината алпско скијање спуст на Олимпија деле Тофане во Кортина д'Ампецо на Зимските олимписки игри 2026 со време од 1:36,14. Само два дена подоцна, таа го постигнала најдоброто време од 44,38 во слалом во алпска комбинација во истиот скијачки центар, обезбедувајќи уште еден сребрен медал со својата соиграчка.

 Наводи 

 Надворешни врски 
 Ема Ајхер на Olympics

Категорија:Освојувачи на медали на Зимските олимписки игри 2026
Категорија:Освојувачи на медали на Зимските олимписки игри 2022
Категорија:Живи луѓе
Категорија:Родени во 2003 година
Категорија:Натпреварувачи на Зимските олимписки игри 2026
Категорија:Натпреварувачи на Зимските олимписки игри 2022